open-index/open-wikipedia-markdown huggingface dataset:
2008ko Kontxako Bandera

**2008ko Kontxako Bandera** (gizonezkoentzat Banderaren 113. ekitaldia eta emakumezkoentzat Banderaren lehenengoa) urte honetako irailaren 7 eta 14an jokatu zen, irabazleak gizonezkoetan Sociedad Deportiva de Remo Castro Urdiales eta emakumezkoetan Galizia izan zirelarik. Talde irabazleetako patroiak Iker Gimeno (Castro Urdiales) eta Laura Hermo (Rias Baixas) izan ziren.

## Gizonezkoak 
Ohorezko txanda Oriok irabazi bazuen ere Castro Urdiales erraz jabetu zen banderaz.

Sailkapen estropada Urdaibaik irabazi zuen bigarren aldiz Orio eta San Pedrori 11 segundo atereaz. Guztira 23 traineruk hartu zuten parte, 7 gipuzkoarrek, 6 galiziarrek, 5 bizkaitarrek eta 5 kantabriarrek.

### Parte-hartzaileak 
### Emaitzak 
### Tripulazio irabazlea 
* Castro Urdiales
** Entrenatzailea: Juan Mari Etxabe
** Patroia: Iker Gimeno
** Arraunlariak: Sergio Montenegro, Antonio Miguel Montenegro , Joseba Fernandez, Jon Elortegi , Aitor Dorronsoro, Alexander Esteban , Xabier Etxebeste, Jose Antonio Acebal , Pedro Laza, Jon Iriondo , Javier Vilariño, Pablo Casas eta Jose Angel Cambados

600px|thumb|2008ko ohorezko txandako traineruak.

### Sailkapen estropada 
## Emakumezkoak 
Emakumezkoen Kontxako lehenengo Bandera 2008ko irailaren 14ean jokatu zen, goizeko 11:00tan, gizonezkoen estropadaren aurretik hain zuzen ere.

### Parte-hartzaileak 
### Emaitzak 
### Tripulazio irabazlea 
* Selección de Galicia (Cabo da Cruz-Samertolameu-Chapela)
** Entrenatzaileak: Luis Curra, Marco Castelao eta Vidal
** Patroia: Laura Hermo
** Arraunlariak: Sandra Sanchez, Esmeralda Santos, Fátima Torrado, Lucia Filgueira, Noelia Martinez, Antia Dominguez, Veronica Lago, Marta Cochon, Andrea Oubiña, Marina Dominguez, Eva Val, Miriam Otero eta Noelia Rodriguez.

### Sailkapen estropada 
## Ikus, gainera 
* Kontxako Bandera
* Emakumezkoen Kontxako Bandera

## Kanpo estekak
Andecha Obrera

**Andecha Obrera** Asturiasko erakunde nazionalista eta ezkertiarra izan zen, 1980ko hamarkadan zenbait lehergailu jarri zituena. Erakundearen jarduera 1985 urtean poliziak indargabetu zuen lehergailu batez amaitu zen, inongo adierazpen edo erreibindikaziorik gabe.

## Kanpo estekak
Francisco Ynduráin

**Francisco Ynduráin** bi nafar zientzialarien izena da:

* Francisco Ynduráin Hernández, hizkuntzalaria (aita)
* Francisco Ynduráin Muñoz, semea (aita)
2007ko Kontxako Bandera

[thumb|275px|[Ur-Kirolak|Ur-kirolak 2007ko Kontxako Banderako sailkapen-estropadan.]]
**2007ko Kontxako Bandera** (Banderaren 112. ekitaldia) urte honetako irailaren 2 eta 9an jokatu zen, irabazlea Orio Arraunketa Elkartea izan zen 31. aldiz. Patroia Irakoitz Etxeberria izan zen.

## Kontakizuna 
Oriok bi jardunaldiak irabazita eskuratu zuen Bandera. Aipatzekoa da 2006an kantabriarren nagusitasuna erabatekoa izan bazen ere 2007an traineru kantabriar onena (Pedreña) bosgarrena izan zela irabazlearengandik 46 segundutara.
 
Sailkapen estropada Hondarribiak irabazi zuen lehen aldiz Urdaibairi bi segundo eta Zarautzi lau aterata. Guztira 21 traineruk hartu zuten parte, 9 gipuzkoarrek, bost bizkaitarrek, lau kantabriarrek eta hiru galiziarrek.

## Parte-hartzaileak 
## Emaitzak 
## Tripulazio irabazlea 
* Orio Arraunketa Elkartea
** Entrenatzailea: Joxean Olaskoaga "Aizperro"
** Patroia: Irakoitz Etxeberria
** Arraunlariak:Andoni Peña, Anartz Larrea, Urko Redondo, Joxean Olaskoaga, Jon Redondo, Fernando Balenziaga, Iurgi Iruretagoiena, Manuel Bentas, Agustin Mujika, Ibon Etxeberria, Jon Albizu, Xabier Etxebeste eta Gorka Etxeberria.

## Sailkapen estropada 
## Ikus, gainera 
* Kontxako Bandera

## Kanpo estekak
Fernando Redón

**Fernando Redón Huitzi** (Iruñea, 1929ko abuztuaren 31 - *ib.*, 2016ko azaroaren 15a) iruindar arkitekto bat izan zen. Bere ibilbide profesionaleko zatirik handiena Nafarroan burutu zuen.

1990era arte Nafarroako Unibertsitatearen irakaslea izan zen. Argazkilaritza ere landu zuen. 2004ean Kulturaren Vianako Printzea Saria irabazi zuen.

## Biografia 
Bartzelona eta Madrilgo Arkitektura Goi Eskoletan ikasi zuen, horietan 1957an titulua eta 1969an doktoretza bereganatu zituen.

### Arkitektura 
Nafar hiriburuan eraikin askoren arkitektura proiektuen egilea izan zen, gehienetan Javier Guibert iruindar arkitektuarekin elkarlanean, tartean Iruñeko Beloso auzoko Huarte etxea (1959), Bigarren Zabalgunean dagoen Huntzen eraikina (1961), Donibane auzoan dagoen Errozko dorrea (1964), Iruñeko Hirugarren Zabalguneko lehenbiziko eraikinak izan ziren Iturrama auzoko Huarte dorreak (1963), edota Ultzamako Golf Kluba.

1965ean Zangotzako Nafarroako Paper Fabrikaren etxebizitzak eraiki zituen, 1967an Iruñeko Joan XXIII erresidentzia eta 1968an Elkano kontzejuko erreabilitazio zentroa. Ondorengo urteetan honakoak eraiki zituen: 1969an Iruñeko Txantrea auzoko Done Jakue eliza eta bigarren Huarte etxea (La Manga del Mar Menor), 1972an Olatzagutiako Portland lantegiko Kontrol Zentroa, eta barne arkitekto bezala, 1973an Manuel Sagastumerekin batera Iruñeko hainbat negozio lokalen barnealdeak diseinatu zituen, 1979. urterarte Sagastumerekin elkarlanean aritu zelarik.

1992an Sevillako Erakustazoka Unibertsalerako Nafarroako pabilioia eraiki eta Iruñeko Alde Zaharraren berrurbanizazio lanak zuzendu zituen. Aiegiko Pago de Larrainzar upategia (2002) ere berak egina da.

### Argazkilaritza, margolaritza eta diseinu grafikoa 
Argazkilaritzan (1979an Japonian Nazioarteko Nikon Lehiaketako bigarren saria irabazi zuen), margolaritza eta diseinu grafikoan ere jardun zuen. 1980ko hamarkadan diseinatzaile eta natura eta arte argitalpenen diseinatzaile eta argitaratzaile jarduera oso aktibo bati ekin zion, katalogoen egilea eta Nafarroako arte ondarearen hainbat erakusketen komisarioa izan zen.

### Bestelakoak 
Erankunde eta irakaskuntzako hainbat kargutan egon zen. 1979an Nafarroako Gobernuko Kultura Saileko aholkularia izan zen eta gerora Vianako Printzea Erakundearen zuzendaria izan zen, hartatik Erriberako Jaialdien martxa jartzea bultzarazi zuen. 1983an Espainiako Kultura Ministerioko aholkularia izan zen eta urte hartan bertan Nafarroako Unibertsitateko Arkitektura Eskolako Proiektuen irakasle bilakatu zen, 1990 arte kargu horretan egon zelarik. 1995tik 2006rarte Nafarroako Unibertsitate Publikoko Kontseilu Sozialeko lehendakaria izan zen.

2004ean Kulturaren Vianako Printzea Saria irabazi zuen.

## Ikus gainera 
* Javier Guibert

## Erreferentziak
Javier Manterola

**Francisco Javier Manterola Armisén** (Iruñea, 1936ko ekainaren 17a - Tres Cantos, 2024ko maiatzaren 12a) nafar ingeniari-zibila izan zen, zubiak diseinatzean aditua.

## Biografia 
Madrilgo Ingeniaritza Eskolan katedraduna, Rafael Moneo eta beste arkitekto batzuekin lan egin zuen. Bizkaian Euskalduna zubia, Ballontiren saihesbideko eta Supersurreko zubi batzuk eraiki zituen eta Nafarroan AP-15ean lan egin zuen. Hainbat sari jaso zituen, tartean Vianako Printzea Saria.

## Kanpo estekak
Javier Tejada

**Javier Tejada Palacios** (Castejón, 1948ko urtarrilaren 6a) nafar fisikaria da, mekanika kuantikoan aditua.

Bartzelonako Unibertsitatearen katedraduna, hainbat elkarteen kidea da, tartean *American Physical Society* edo Jakiunde. Munich, Tolosa, Birmingham, Liverpool, Berkeley, San Diego, Grenoble, New York eta Los Angelesko Unibertsitateetan irakasle eta ikertzailea izan da. 268 lan argitaratu ditu, *Science* edo *Physical Review Letters* bezalako aldizkarietan eta baita hiru liburu ere.

## Ikus, gainera 
* Erriberar ezagunak
Menara Telekom

**Menara Telekom** Malaysiako Kuala Lumpur hirian dagoen bulego etxeorratza da. Eraikinean Telekom Malaysia enpresaren egoitza nagusia dago.

Egiturak 310 metro eta 55 solairu dauzka eta 1998tik 2001era bitartean eraiki zen.

*Hijjas Kasturi Associates* arkitekto taldeak diseinatu zuen.

## Enpresak 
* Arkitektoa: Hijjas Kasturi Associates
* Eraikuntza enpresa: PECD Berhad

## Kanpo estekak 
*  Eraikinari buruzko informazioa CTBUHren webgunean.
Abeno Harukas

**Abeno Harukas** edo **Abenobashi Terminal Building** (japonieraz: 阿部野橋ターミナルビル), Japoniako Osaka hirian eraikitzen ari den erabilera anitzeko etxeorratza da. Eraikinak 300 metro eta 60 solairu izango ditu eta eraikuntza lanak 2013an amaitzea aurrikusten da.

*César Pelli & Associates* arkitekto taldeak diseinatua da.

Japonian 300 metroak gainditzen dituen lehen eraikina da.

## Enpresak 
* Arkitektoa: César Pelli & Associates
* Eraikuntza enpresak: Takenaka Corporation, Okumura Corporation, Obayashi Corp.
* Jabea: Kintetsu

## Eraikuntza 

Fitxategi:Abenobashi Terminal Building 2011.jpg|2011ko otsaila
Fitxategi:Abeno Harukas 20120324-001.jpg|2012ko martxoa

## Kanpo estekak 
* Eraikinaren eraikuntzari buruzko webgunea.
Wuhan Greenland Center

**Wuhan Greenland Center** (txinera sinplifikatuz: 武汉绿地中心 ) Txinako Herri Errepublikako Wuhan hirian eraikitzen ari den erabilera anitzeko etxeorratza da. Eraikuntza lanak 2012an hasi eta 2022ean amaitzea espero da.

Eraikinak 476 metro eta 101 solairu izango ditu.

## Enpresak 
* Arkitektoa: Adrian Smith + Gordon Gill Architecture
* Sustatzaileak: Greenland Group eta Wuhan Greenland Bin Jiang Property Co. Ltd.
* Egitura ingeneritza: Thornton Tomasetti

## Eraikuntza argazkitan 

Fitxategi:Wuhan Greenland Center main tower site.JPG|2013ko urtarrila

## Ikus, gainera 
* Txinako eraikinik garaienen zerrenda

## Erreferentziak 
## Kanpo estekak 
* Dorrearen ordeinagailu bidezko irudia.
Francisco Ynduráin Hernández

**Francisco Ynduráin Hernández** (Agoitz, 1910eko ekainaren 25a - Madril, 1994ko urriaren 25a) nafar hizkuntzalari eta literatura-kritikaria izan zen.

Salamancako Unibertsitatean Filosofia eta Letrak ikasi ondoren, Madrilgo Unibertsitatean doktoretza lortu zuen. Salamanca, Oviedo, Zaragoza eta Konplutentsean iraskaslea izan zen.

Dora Muñoz Buron ezkondu eta hiru seme izan zituzten, horien artean Francisco Ynduráin Muñoz fisikaria (1940-2008) eta Domingo Ynduráin Muñoz hizkuntzalaria (1943-2003)

## Lan hautatuak 
* *¿Por qué nos gusta el Quijote?* (1942)
* *El dialecto navarro-aragonés antiguo* (1946)
* *Notas lexicales* (1947)
* *El Quijote y Don Quijote* (1950)
* *España en la obra de Hemingway* (1952)
* *La novela norteamericana en los últimos 30 años* (1952)
* *Novelas y novelistas españoles (1936-1952)* (1952)
* *La obra de William Faulkner* (1953)
* *Mística y poesía en San Juan de la Cruz* (1953)
* *Resentimiento español: Arturo Barea* (1953)
* *El pensamiento de Quevedo* (1954)
* *Una nota a Celestina* (1954)
* *Refranes y "frases hechas" en la estimativa literaria del s. XVII* (1955)
* *Lope de Vega como novelador* (1962)
* *Obras dramáticas de Cervantes* (1962)
* *Sobre le nouveau roman* (1967)
* *Relección de clásicos* (1969)
* *Galdós, entre la novela y el folletín* (1970)
* *De lector a lector* (1972)
* *Literatura de España* (1973)
* *Baroja el Novelista* (1974)
* *Hacia una poética de Juan Ramón* (1978)
* *Francisco García Pavón* (Madrid, 1982)
* *Los Moriscos y el teatro en Aragón* (1986)

## Erreferentziak
Nafarroako Urrezko Domina

**Nafarroako Urrezko Domina** Nafarroako Gobernuak ematen duen saririk nagusiena da. Nafarroako Foru Aldundiak 1973ko abuztuaren 10ean sortu eta egun 290/1998 Foru Dekretuaren bitartez arautua.

Urtero, Nafarroako Foru Erkidegoaren Egunean, Gobernuaren ikuspegitik Nafarroaren interesen defentsan eta sustapenean nabarmentzen diren pertsona eta erakundei ematen diete.

## Dominadunen zerrenda 
* 2021 Osasuna futbol kluba
* 2020 Personal sanitario y sociosanitario por su actitud durante la pandemia del COVID-19
* 2019 Asociación de Daño Cerebral de Navarra (ADACEN)
* 2018. Saray, Asociación Navarra de Cáncer de Mama.

* 2017: Arturo Kanpion, Hermilio Oloritz eta Julio Altadill (hilondokoa)
* 2016: Pedro Miguel Etxenike
* 2015: Jose Maria Jimeno Jurio (hilondokoa)
* 2014: Félix Huarte Goñi eta Miguel Javier Urmeneta (hilondokoa)
* 2013: Nafarroako ONCE
* 2012: Nafarroako Unibertsitate Publikoa.
* 2011: Donejakue Bidearen Lagunen Elkarteak.
* 2010: Orfeón Pamplonés.
* 2009: Unión de Agricultores y Ganaderos de Navarra eta Unión de Cooperativas Agrarias de Navarra.
* 2008: Nafarroako Enpresaburuen Konfederazioa, Nafarroako UGT eta Nafarroako CCOO.
* 2007: Espainiako Gurutze Gorria-Nafarroako atala.
* 2006: Iruñeko Erruki Etxea.
* 2005: Argentinako Buenos Aires, Rosario, Mar del Plata, Bolívar eta Mendozako eta Txileko nafar etxeak.
* 2004: Volkswagen Navarra S.A..
* 2003: Pablo Hermoso de Mendoza.
* 2002: Diario de Navarra.
* 2001: Salestarren Kongregazioa.
* 2000: Terrorismoaren Biktimen Elkartea
* 1999: ANFAS, Asociación Navarra en favor de las Personas con Discapacidad Psíquica.
* 1998: Nafarroako misiolariak.
* 1997: Nafarroako Unibertsitatea.
* 1996: Miguel Indurain.
* 1995: Medicus Mundi Nafarroa.
* 1994: Caritas.
* 1993: Juan de Borbón y Battenberg.
* 1992: Jorge Oteiza.
* 1991: Ángel Martín Duque eta Adriana Beaumont.
* 1990: Juan David García Bacca eta Karitateko Ahizpak.
* 1989: Jose Migel Barandiaran eta Alfredo Floristán Samanes.
* 1988: Joan Karlos I.a eta Sofia Greziakoa.
* 1985: Nafarroako Odol Emaileen Elkartea.
* 1984: Julio Caro Baroja eta José María Lakarra.
* 1982: Joan Paulo II.a.
* 1977: José López Portillo.
* 1974: Francisco Franco (2015ean kendua).

## Erreferentziak 
## Kanpo estekak
Abaraska

thumb|Ezti-abaraska.
**Abaraska**, **ezti-orraze** edo mendebaldean **abaoa** erleek argizariz egiten duten eraikuntza, bi aldeetatik gelaxka hexagonalez osatua. Gelaxka horietan gordetzen dute erleek eztia eta polena. Erreginak ere gelaxka horietan erruten du eta han garatzen dira langile eta erlamandoen larbak jaio arte.

## Argizari-sitsa 
Abaraska egin berritan zuri-horixka da, baina larben garapenerako erabili ahala iluntzen joaten dira, besteak beste larba eta ninfen azalez betetzen joaten baitira beren paretak. Modu horretako abaraskak elikagai onenak dira sitsentzat. Bi dira argizaria jaten duten sits-espezieak.

Sits helduak nahikoa lasai ibiltzen dira erlauntz barnean erleen erasorik gabe. Sitsek, ordea, arrautzak egiten dituzte han-hemenka. Erladia indartsu den bitartean sitsen arrautzak ez dira garatzen, baina erladia ahultzen bada, sits-larbek abaraska guztia jaten dute. Abaraska eliminatzearekin batera deuseztatzen dira gaixotasunez kutsatutako gelak; bestela esanda, sitsen erasoak balio du zerbaitengatik galdu diren erleen abaraskak suntsitzeko, profilaktikoa da.

## Iruditegia 

Irudi:The Honey Farmer (27303814650).jpg|Erlezain batek abaraska bat erakusten.
Irudi:BeesAndHoneycombs01.jpg|Abaraska.
Irudi:Beekeeping in Farrukhabad.jpg|Erleek ia erabat estaltzen dute erlezainak erakusten duen abaraska.
Irudi:Abeilles et ruches 13.JPG
Irudi:Apis mellifera scutellata 1355020.jpg
Irudi:Biene mit rotem Pollen 41a.jpg|Erle bat lore-hautsarekin abaraska baten gainean.
Irudi:Bee larve.jpg|Erle larba zuriak erle helduekin abaraskan.
Irudi:ComputerHotline - Apis mellifera (by) (1).jpg
Irudi:Honeybee polen.JPG|Erle bat lore-hautsarekin abaraska baten gainean.
Irudi:Kin selection, Honey bees.jpg
Irudi:Pollen in Wabe 31b.jpg|Lore-hautsa abaraskako geletan eta erleak gainean.

## Erreferentziak 
## Ikus, gainera 
* Abaraska taldea, (Euskal Fedibertsoa aberasteko lan egiten duen taldea).
* Erlezaintza.
* Erlategia.
* Erlauntza.
* Erle arrunta.
* Erle-argizaria.
* Erlekumea.
* Erlekume-irtetea.
* Eztia.

## Kanpo estekak 
* *Erletxo, Erletxo nagusia hil da* Martxel Aizpurua (UEU, 2023)
* *Erleekin solasean* Martxel Aizpurua (UEU, 2020)
Federazioaren Jaia

**Federazioaren Jaia** edota **Federazioaren Festa** () 1789ko Bastillaren Hartzearen lehen urteurrena ospatzen duen jaieguna da, gertakari hau Frantziako Iraultzaren hastapena izan zelarik. Hortaz, lehenbiziko aldiz 1790eko uztailaren 14an Frantziako hiriburua den Paris hiriko Marteren Zelaietan ospatu zen.

1791an Frantziako Nazio Biltzarrak 1790eko uztailaren 14ko lehenbiziko ospakizun hau frantziarren arteko adiskidetze eta batasun festa izan zedila erabaki zuen.

1880ean Benjamin Raspail diputatuak hala eskatuta ofizialki Frantziako Jaiegun Nazionala izendatu zen. Hortaz, uztailaren 14an Frantzian urtero Bastillaren Hartzea eta Federazioaren Jaia ospatu ohi dira.

## Ikus gainera 
* Frantziako Jaiegun Nazionala

## Kanpo estekak
Frantziako Jaiegun Nazionala

**Frantziako Jaiegun Nazionala**, **Jaiegun Nazionala**, **Uztailaren Hamalaua** edo **Bastillaren Eguna** () Frantziako jaiegun nazionala da.

1880an legez jaiegun nazional gisa onartu zen eta bi gertakari oroitartazten ditu: alde batetik, 1789ko uztailaren 14an jazotako Bastillaren Hartzea oroitzen du, Frantziako Iraultzaren abiapuntua, eta bestetik, 1790eko uztailaren 14an jazotako Federazioaren Jaia, honetan Frantziako batasuna eta frantziarren arteko adiskidetasuna ospatzen da.

Urtero data honetan eta gauez Paris hiriburuan nahiz herrialdeko hiri nagusietan ospakizunak eta su festak burutu ohi dira. Parisko Eliseo Zelaien hiribidean desfile militarrak ospatzen dira.

## Ikus gainera 
* Federazioaren Jaia
* Frantses nazionalismo

## Kanpo estekak
Iruñeko Erruki Etxea

**Iruñeko Erruki Etxea** (gaztelaniaz: *Casa de Misericordia de Pamplona*) Iruñeko zahar-etxea da, bertoko eta inguruetako zaharren egoitza da.

## Kokalekua 
Gazteluko Ingurunea kalearen 1. zenbakian dago, Foruen plazaren alboan.

## Historia 
1706an sortua, hiru mendeurrenean Nafarroako Urrezko Domina jaso zuen. Gaur egungo eraikina Victor Eusak diseinatu zuen eta 1933an Vicente García Castañón nafar ingeniaria eta haren emazte María de la Trinidad Fernández Arenasen diru laguntzari esker eraiki zen.

2007an bertan zazpi ehunurtedun bizi ziren.

Erruki Etxea Iruñeko zezen plazaren jabea da.

## Kanpo estekak 
* Webgune ofiziala
Florida parkea

**Florida parkea** Arabako Gasteiz hiriburuaren erdigunean dagoen parke bat da. Hiri honetako Lovaina auzoan kokatzen da, honako kale hauen artean hedatzen delarik: Floridako ibilbidea, Becerro de Bengoa kalea, Cadena y Eleta Apezpikuaren kalea eta Santiago Ramon y Cajal kalea.

Gaur egun 32.454 metro karratuko azalera du eta erdigunean egonik gasteiztarren parke kuttunenetakoa da.

## Historia 
1820an Birgitarren komentuaren baratzeetan parke honetako eraikuntza-lanak egiten hasi ziren. Gaur egun, XIX. mendeko estilo erromantikoz sortutako parke hau Eusko Legebiltzarraren eraikinaren atzealdean dago.

Parkearen bihotza 1890an eraikitako dantza-kioskoa ere da. Adinekoen leku kuttuna da, bertan izaten dute musika lasaiari segiz dantzan egin eta ezagunekin elkartzeko lekua.

## Parkea 
Parkearen mutur batean Eusko Legebiltzarraren eraikina kokatzen da, hain zuzen ere Becerro de Bengoa kaleko aldean. Gainera, parkearen ipar-ekialdean Gasteizko Katedral Berria eta Arabako Elizbarrutiko Arte Sakratuaren Museoa ere kokatzen dira. Eta parkean bertan Arabako Foru Aldundiaren Ignacio Aldekoa kultura etxea ere badago.

Parkea musika-kioskoa eta hainbat iturri, zubi eta errekatxoz osatua dago. Bestalde, parkean bertan hiriko nahiz nazioarteko hainbat pertsona ezagunen omenezko estatuak daude: Manuel Iradier, Eduardo Dato, Ignacio Aldekoa, Wynton Marsalis...

Parkeko leku ezezagun bezain bitxia *koba* deritzona da. Harritzarraren barruan sortutako zuloa urtean behin besterik ez da irekitzen; bitartean hesi batek ixten du iluntasunerako atea. Gabonetan irekitzen dute eta parkea Belen erraldoia bilakatzen da, eta, koba, Jesus txikiaren gordeleku. Lastoz eta suz inguraturik Jesus txikia bertan jartzen dute gasteiztarrek bisita dezaten.

## Landaredia eta zuhaitzak 
Arkitektura bitxia izateaz gain, Florida parkea landarerian altxorra ere bada. Ehunka zuhaitz eta zuhaixka desberdin daude parkean, horietatik batzuk 150 urtetik gora dituzte. Nabarmentzekoak dira, hauen artean, gingkoa, tulipa arbola, Libanoko zedroa, kalikanto goiztiarra eta Indi gaztainondo horia.

## Errege bisigodoak 
Errege bisigodoen eskulturak 1890koak dira. Parentesi artean agertzen dira egileak:
* Ataulfo (Castro).
* Liuva (Mena).
* Teudis (Michel).
* Sigeriko (Olivieri).
 
## Iruditegia 

Irudi:Vitoria - La Florida 08.JPG|Iturria.
Irudi:Vitoria - Dato.jpg|Eduardo Datoren omenezko monumentua.
Irudi:Vitoria - La Florida 01.JPG|Ignacio Aldekoa idazlearen estatua.
Irudi:Vitoria - Manuel Iradier.jpg|Manuel Iradier esploratzailearen estatua.
Irudi:Wynton Marsalisen eskultura Gasteizko Florida parkean.jpg|Wynton Marsalis tronpeta-jotzailearen estatua.
Irudi:Vitoria - La Florida 02.JPG|Landareak.

## Kanpo estekak 
* "Florida parkea, Gasteizko parke erromantikoa" (Zuzeu) 
* "Parque de La Florida. Los colosos de Vitoria" (El Correo). 
* "Hiriaren bihotzean sustraituta" (Berria).
Astearte inautea

**Astearte inautea** kristau egutegiaren arabera urtero Garizumako Hausterre-egunaren aurreko eguna da, hots, Inauterien azken eguna da. Inauteriak eta bereziki jaiegun hau Pazko eguna baino 40 egun lehenago ospatzen dira. Eta Pazko eguna ez da Gregoriotar egutegiari (eguzki-egutegia) jarraituz finkatzen, baizik eta antzinako Ilargi-egutegiari jarraituz; beraz, urte batzuetan astearte inautea otsailean izaten da, eta beste batzuetan martxoan; eta hil horien barruan ere, egunaren zenbakia aldatuz doa urte batetik bestera.

Mundu zabaleko hainbat tokitan, bereziki frantsesez egiten duten edo haren eragina duten aldeetan —hala nola Ameriketako Estatu Batuetako New Orleans hirian—  («astearte gizena») deritzo. Euskal Herrian, Tolosako eta inguruko herrietako euskaran astearte inautea *asteartita* da (horko euskaran zaldun inautea *zaldunita* esaten den bezala, eta astelehen inautea *astelehenita*).

## Astearte inautearen data 
. urtean astearte inautearen eguna [[]] da. . urtean [[]] izango da. . urtean, berriz, [[]] izango da.

## Kanpo estekak
Gipuzkoako Poliklinika

**Gipuzkoako Poliklinika** edota **Donostiako Poliklinika** (gaztelaniaz *Policlínica Gipuzkoa*) Gipuzkoako Donostia hiriburuko Miramon-Zorroaga auzoan kokatua dagoen ospitale pribatu bat da. Hain zuzen ere, Miramongo Teknologi Parkean dago, Donostia Unibertsitate Ospitalea eta Institutu Onkologikotik hurbil.

1975an Gipuzkoako mediku eta enpresari talde baten ekimenez sortu zen.

## Iruditegia 

Irudi:Gipuzkoako Poliklinika 1. Donostia, Euskal Herria.jpg|Gipuzkoako Poliklinika eta Miramongo Teknologi Parkearen aireko ikuspegia.

## Kanpo estekak 
* Gipuzkoako Poliklinikaren webgunea
1979ko ETAren lapurretak Asturiasen

**1979 urtean ETA (pm) erakundeak Asturiasen buruturiko lapurretak** Oviedo hiriko Hospital General de Asturias ospitalean, Hogar de San José delakoan eta Banco Herreroren egoitza batean izandako lapurretak izan ziren. Lapurreta handiena Banco Herrero delakoan izan zen, non 130 milioi pezetakoa izan zen harrapatutako dirua. Hospital General de Asturiasen 30 milioi pezeta eta Hogar San José delakoan 20 milioi pezeta lapurtu ziren. Banco Herreroko lapurreta egiteko etakideek egoitzako kutxazaina bere etxean atxilotu eta biharamunean eraman zuten egoitzara diru-kutxak zabaltzeko, beste langileen laguntzarekin. 1980 urtean lapurretak egiteko laguntza eman zieten zazpi asturiar ekintzaile atxilotu zituen espainiar poliziak.

## Erreferentziak 
## Kanpo estekak
Henrike II.a Germaniako Erromatar Inperio Santukoa

**Henrike II.a Germaniako Erromatar Inperio Santukoa** edo '*Henrike II.a *Santua***, **Henrike II.a Alemaniakoa*' izenaz ere ezaguna (973ko maiatzaren 6a - 1024ko uztailaren 13a), otondarren dinastiak Inperio Santuan izan zuen bosgarren eta azken enperadorea izan zen, Erroman 1014an koroatu zutenetik hamar urte geroago hil zen arte.

Alemaniako errege izendatu zuten 1002an, eta Italiako errege 1004an. Bera da kanonizatua izan den Alemaniako errege bakarra.

Henrike II.a Bavariako dukearen semea zen. Aita bere aurreko bi enperadoreen aurka matxinatu zela eta, Henrikek erbestean denboraldi luzeak bizi behar izan zituen. Aitaren ondoren, Bavariako duke izendatu zuten 995ean, Henrike IV.a izenarekin.

995etik denbora gutxira, Henrike Cunigunde Luxembourgekoarekin ezkondu zen, eta ez zuten seme-alabarik izan. Ezkontza horri esker, ordea, Alemaniaren mendebaldeko lurraldeekin harreman-sarea hedatu zuen.

## Harreman politikoak eta heriotza 
Henrike II.a 1023an Roberto II.a Frantziakoarekin elkartu zen berrikuntza eklesiastikoei buruz eztabaidatzeko, eta, nahiz eta bi herrialdeen arteko harreman politikoak adiskidetasunezkoak izan, berrikuntza horiek ez ziren inoiz gauzatu ahal izan.
Bestalde, Hungaria ere aliatu izan zuen, Eztebe I.a Hungariakoaren emaztea, Gisela Bavariakoa, Henrike II.aren arreba baitzen.

Henrike II.a 1024ko uztailean hil zen, eta Bambergeko katedralean hilobiratu zuten.
Piramide pentagonal elongatu

thumb|3D eredua
Geometrian, **piramide pentagonal elongatua** Johnsonen solidoetako bat da (*J*9), piramide pentagonal baten oinarriari prisma pentagonal bat lotuz eraiki daitekeena.

Johnsonen solidoak 92 dira; eta Norman Johnson-ek izendatu eta deskribatu zituen, 1966an.

## Poliedro duala 
aren dualak 11 aurpegi ditu: 5 hiruki, pentagono bat eta 5 trapezio.

Edozein piramide elongatutan, lortzen den solidoa topologikoki (baina ez geometrikoki) autoduala da.

## Kanpo estekak 
*
2005eko Kontxako Bandera

**2005eko Kontxako Bandera** (Banderaren 110. ekitaldia) urte honetako irailaren 4 eta 11an jokatu zen, irabazlea Hondarribia Arraun Elkartea izan zen. Patroia Joseba Amunarriz izan zen. **Egun bakarreko errekor berria** ezarri zuen Astillerok lehenengo jardunaldian, 19:09:10.

## Komntakizuna 
Hondarribiak bere hamargarren bandera irabazi zuen, aurrekoa irabazi eta handik 37 urtera. Jardunaldirik irabazi gabe denborarik onena egitea lortu zuen. Polemika handia piztu zen hala ere, denborarik onena lehen txandan aritutako Pedreñak egin baitzuen, ohorezko txandarako eguraldiak aldaketa izugarria izan baitzuen. Hala ere Oriok erreklamazioa sartu zuen Pedreña bere kalean sartu zela esanez eta epaileek kantabriarrak deskalifikatzea erabaki zuten.

Ez zen traineru donostiarrik izan, Donostia Arraun Lagunak taldeak uko egin baitzion parte hartzeko zuen eskubideari. Plentziako Arkote taldea berriz aurreneko aldiz izan zen Kontxako Banderan eta ohorezko txandan aritu zen gainera.

Kontxako Banderarako Sailkapen estropada Castro Urdialesek irabazi zuen lehenengo aldiz Hondarribiaren aurretik. 22 traineruk hartu zuten parte, 9 gipuzkoarrek, sei bizkaitarrek, lau kantabriarrek eta hiru galiziarrek.

## Parte-hartzaileak 
## Emaitzak 
* (R) Errekor berria.

## Tripulazio irabazlea 
* Hondarribia Arraun Elkartea
** Entrenatzailea: Mikel Orbañanos
** Patroia: Joseba Amunarriz
** Arraunlariak: Aritz gallego, Karlos Mendizabal, Asier Puertas, Iñigo Vertiz, Ion Parra, Ramon Olaskoaga, Jose Antonio Olaskoaga, Aitor Mendizabal, Joseba Elizasu, Gorka Puertas, Gonzalo Carrión, Samuel Kanpandegi eta Mikel Orbañanos.

## Sailkapen estropada 
## Ikus, gainera 
* Kontxako Bandera

## Kanpo estekak
Floridako apoarmatu

**Floridako apoarmatua** edo **dortoka pintoa** (*Trachemys scripta*) ur gezatako dortoka bat da. Ornogabeentzako oso kaltegarriak dira, batez ere, zapaburuentzat.

## Azpiespezieak 
Floridako apoarmatuak lehen hamabost azpiespezie zituen arren hiru besterik ez ditu:
* *Trachemys scripta scripta*
* *Trachemys scripta elegans*
* *Trachemys scripta troostii*

## Erreferentziak 
## Kanpo estekak
Tony Leblanc

**Ignacio Fernández Sánchez**, **Tony Leblanc** izen artistikoaz ezaguna, (Madril, 1922ko maiatzaren 7a - Villaviciosa de Odón, 2012ko azaroaren 24a), aktore eta zinema zuzendari espainiarra izan zen.

## Sariak 
* 1994, Ohorezko Goya Saria
* 1999, Gizonezko bigarren mailako aktore onenari Goya Saria, *Torrente, el brazo tonto de la ley* filmagatik

## Kanpo estekak 
*  Aktorearen filmografia
Erle-argizari

thumb|200px|Erle-argizaria
**Erle-argizaria** erleei darien gai horixka eta urtzen erraza da, beren bizilekuko abaraskak egiteko erabiltzen dutena. Osagai nagusiak gantz-azidoen eta kate luzeko alkoholen esterrak dira. 
thumb|Argizariz egindako ezti-abaraska.
Abaraska eraikitzeko erle gazteei sabelaldean xafla ñimiñoetan sortzen zaien gaia da. Gero xafla horiek ahoz bigundu eta eraikitzen dituzte gelaxka hexagonal ezagunak.

Kosmetikogintzan krema, lozio, ukendu eta ezpainetako margoak egiteko erabiltzen da. Horrez gainera, kandelak eta sendagaiak egiteko eta zura, larrua irazgaitz bihurtzeko ere baliatzen da. Baimendutako elikagai-gehigarria da (E901).

## Argizari-sitsa 
Abaraska egin berritan zuri-horixka da, baina larben garapenerako erabili ahala iluntzen joaten dira, besteak beste larba eta ninfen azalez betetzen joaten baitira beren paretak. Modu horretako abaraskak elikagai onenak dira **sitsentzat**. Bi dira argizaria jaten duten sits-espezieak.

Sits helduak nahikoa lasai ibiltzen dira erlauntz barnean erleen erasorik gabe. Sitsek, ordea, arrautzak egiten dituzte han-hemenka. Erladia indartsu den bitartean sitsen arrautzak ez dira garatzen, baina erladia ahultzen bada, sits-larbek abaraska guztia jaten dute. Abaraska eliminatzearekin batera eliminatzen dira gaixotasunez kutsatutako gelak; bestela esanda, sitsen erasoak balio du zerbaitengatik galdu diren erleen abaraskak suntsitzeko, profilaktikoa da.

## Erreferentziak 
## Ikus, gainera 
* Erlezaintza
* Erlategia
* Erlauntza
* Erle arrunta
* Erlekumea
* Eztia

## Kanpo estekak 
* *Erletxo, Erletxo nagusia hil da* Martxel Aizpurua (UEU, 2023)
* *Erleekin solasean*  Martxel Aizpurua (UEU, 2020)
Yum Kaax

**Yum Kaax**, Paul Schellhas ikertzailaren arabera maia kodexetan "E jainkoa" bezala identifikatuta, artoaren jainkoa da ikertzaile askoren ustetan; Eric S. Thompsonentzat interpretazio hori okerra da, piztien eta oihanaren jainkoa izanik. Artoa maia zibilizazioan ezinbesteko garrantzia zuen eta horrek jainko honen betebeharra justifikatu egiten du. Ideia hau azpimarratzeko esan dezakegu maien mundu ikuskeran gizona eta emakumea arto-oreatik sortu ziren. Yucatángo maien artean Itzamná eta Ixchelen semea bezala dago onartuta. Yucatánen Yum Kaax oihanaren zaindaria da. Emilio Abreu Gómezen arabera haren aurrean ezin da heriotza aipatu ere. Landetako eta uzten jauna da.

Yum Kaaxen errepresentazioa gazte atsegin bat bezala izaten da, aurpegi ederrekoa, bizitza eta oparotasunaren adierazgarri. Haren eskuetan arto landare bat du eta burua arto buruxka itxura du.

Haro klasikoan Popol Vuhren Hunahpú anaia bikiarekin identifikatu zen (bi anaia Ixbalanqué eta Hunahpú ziren). Hunahpú hiltzerakoan Yum Kaax bezala berpiztu zen. Une hori lurretik sortzen identifikatzen zaio, artoaren piztea leiendaren arabera.

## Erreferentziak 
## Bibliografia 
* D.R.: *Los dioses mayas*, Mérida (Yucatán): Dante, 2004.
* Eric S. Thompson: *Maya History and Religion*. 1970.
* Diego de Landa: "Relación de las cosas de Yucatán". Mérida: Dante (2003) 
* *Pop Wuj*. Adrián Inés Chávez-en bertsioa. Kitxez eta gaztelaniaz. Mexiko Hiria: CEIESAS-INAH-Diego Rivera Fundazioa, 2008.

## Kanpo estekak
Perla

**Perla** nakarrezko ale gisakoa da, ostretan, batez ere *Pinctada margaritifera* espeziean, eta beste soinbera batzuen maskorraren barnean eratzen dena. Bitxi gisa erabiltzen da.

## Izena 
*Perla* hitza latinezko *perna* hitzetik dator, *hanka* esan nahi duena, txerri-hanka itxurako bibalbio batetik. Euskaraz **txirlarri** eta **altiste** ere erabil daitezke.

## Ezaugarriak 
Perlak soinberaren gorputzean sartzen den zabor ale batetik sortzen dira; partikula txiki bat (animali txikia, hondar pikorra, etab.) soinberaren oskol barnera sartzen denean eratzen da perla; muskuiluaren oskola eratzen duten zelulek pikorra nakarrezko edo kaltzio karbonatozko geruzez inguratzen dute, harengandik babesteko, eta perla eratuz joaten da geruzaz geruza. Perlak sailkatzeko pisua (karatak), kolorea, egitura, distira eta forma hartzen dira kontuan; aintzat hartuenak ostrek ematen dituztenak dira, zuriak edo ia zuriak, biribilak edo madari formakoak. Gaur egun eskaria handia baita, perla artifizialak egiten dira, ostra baten epitelio zati bat beste bati txertatuz.

## Perla ezagunak 
* *Perle Régente*
* *Perla Peregina*: hasieran Filipe II.a Espainiakoarena, eta geroago Richard Burton antzezleak Elizabeth Taylor-i oparitua
* Alaren Perla: 1934an aurkitua Filipinetan. Munduko handiena da, 6,4 kg pisatzen baititu eta batez-besteko diametroa 24 cm da
* *Arco Valley Pearl*: (78 x 41 x 35 mm, itxura barrokoa, Txinako Enperadoreak oparitu ei zion Marco Polori.
* *Reine des Perles*: Frantziako Koroarena, 1792an galdua
* *Hego Gurutzea*: bederatzi perlen batura, 1974an Australian aurkitua

## Erreferentziak 
## Ikus, gainera 
* Perla ibaia

## Kanpo estekak
2006ko Kontxako Bandera

**2006ko Kontxako Bandera** (Banderaren 111. ekitaldia) urte honetako irailaren 3 eta 10ean jokatu zen, irabazlea Sociedad Deportiva de Remo Castro Urdiales izan zen. Patroia Cristian Garma izan zen.

## Kontakizuna 
Kantabriarrak nagusi izan ziren, lehen hiru postuak eskuratu baitzituzten, hau inoiz gertatu gabea zen Kontxako Banderan. Castrok gainera **egun bateko errekorra** egitea lortu zuen, historian lehen aldiz 19 minututik behera jaitsiz, eta **bi egunetako errekorra** ere ezarri zuen aurretik zegoena 40 segundotan hobetuz.

Aipatzekoa ere bada Zarautz izan zela euskaldunen artean trainerurik azkarrena. Donostiarrei dagokienez, Donostia Arraun Lagunak sailkatu zen abuztuko sailkapen estropadan Ur-Kirolaki gailendu ostean.

Urte honetako istiluak Kontxako Banderarako Sailkapen estropadan hasi ziren, izan ere talde gehienek ez zuten onartzen Astillerok bertan parte hartzea eta azkenean estropada atzerapen handiz abiatu zen, Astillero barruan zela, laugarren denbora markatuz gainera. Estropada Castro Urdialesek irabazi zuen bigarren aldiz jarraian eta bigarrena Zarautz izan zen. 22 traineruk hartu zuten parte, 9 gipuzkoarrek, bost bizkaitarrek, bost kantabriarrek eta hiru galiziarrek.

## Parte-hartzaileak 
## Emaitzak 
* (R) Errekor berriak.

## Tripulazio irabazlea 
* Sociedad Deportiva de Remo Castro Urdiales
** Entrenatzailea: Jose Luis Korta
** Patroia: Cristian Garma
** Arraunlariak: Juan Mari Etxabe, Ion Elortegi, Sergio Carrión, Agustin Mujika, Luciano prego, Aitzol Arrizabalaga, Andrei Nikolaei, Alexander Esteban, Sorin Silviu, Iker Zabala, Javier Vilariño, Gorka Olazar eta Miguel Angel Miralles.

## Sailkapen estropada 
## Ikus, gainera 
* Kontxako Bandera

## Kanpo estekak
Larry Hagman

**Larry Martin Hagman** (1931ko irailaren 21a, Fort Worth, Texas &ndash; 2012ko azaroaren 23a, Dallas, Texas) estatubatuar aktore bat izan zen. 1978-1991 bitartean *Dallas* telesaila ospetsuan J. R. Ewing pertsonaia zitala antzeztu zuen, antzezpen honekin mundu osoan ospetsu bilakatu zelarik.

## Oinarrizko filmografia 
* *I Dream of Jeannie*: (1965-1970)
* *Beware! The Blob*: (1972), baita zuzendaria ere
* *The Eagle Has Landed* (1976)
* *Mother, Jugs & Speed* (1976)
* *Superman (1978), Richard Donner zuzendariak zuzendua
* *Dallas*: (1978-1991)
* *Nixon*: (1995)
* *Primary colors* (1997)

Hauetaz gain telesaila ugarietan ere parte hartu izan du.

## Iruditegia 

Irudi:I dream of jeanne eden hagman.JPG|1965an.
Irudi:I dream of jeannie hagman eden.JPG|1965an.
Irudi:I dream of jeannie october 1966.jpg|1966an.
Irudi:Larry Hagman 1973.JPG|1973an.
Irudi:Larry Hagman and Linda Gray.jpg|2009an Linda Gray (*Pamela'') aktorearekin batera.
Irudi:Larry-Hagman.jpg|2010an.

## Kanpo loturak 
* Larry Hagman aktorearen webgune ofiziala 
* Larry Hagman aktorearen IMDBko fitxa irakurgai
2004ko Kontxako Bandera

**2004ko Kontxako Bandera** (Banderaren 109. ekitaldia) urte honetako irailaren 5 eta 12an jokatu zen, irabazlea Sociedad Deportiva de Remo Astillero izan zen bigarren aldiz jarraian. Patroia Izortz Zabala izan zen.

## Kontakizuna 
Astillerok bi jardunaldiak irabazi eta **bi egunetako errekor berria** ezarri zuen, 1995ean Donibaneko Arraunlariak taldeak ezarritakoa 21 segundotan hobetuz. 38:53:56 izan zen denbora.

Aurten ere polemika izan zen, oraingoan hirugarren postua zela eta. Epaileen denborek Oriori eman zioten hirugarren postua ehuneneko bakarrarengatik. Hondarribiak erreklamazioa jarri zuen eta bideo-finishak arrazoia ematen bazion ere (bigarren jardunaldiko denbora 19:48:57) araudiak epaileen denborak bakarrik onartuko zirela zioenez bere horretan gelditu zen.

Donostiarren ordezkaria Ur-Kirolak izan zen, Donostia Arraun Lagunak eta Fortuna gainditu baitzituen Donostiarren arteko estropadan.

## Parte-hartzaileak 
## Emaitzak 
* (R) Errekor berriak.

## Tripulazio irabazlea 
* Sociedad Deportiva de Remo Astillero
** Entrenatzailea: José Manuel Francisco
** Patroia: Izortz Zabala
** Arraunlariak: Fernando Rúa, Miguel Ángel Millares, Israel Bolado, Luis Pazos, José Antonio Acebal, Mauricio Monteserín, Antonio Vallejo, Miguel Ángel Ruiz, Ionel Sorin, Vasile Matei, Enrique López, José Carlos González eta Enrique Vitoria.

## Sailkapen estropada 
## Ikus, gainera 
* Kontxako Bandera

## Kanpo estekak
2003ko Kontxako Bandera

265px|thumb|Portu kalea estropada egunean.
**2003ko Kontxako Bandera** (Banderaren 108. ekitaldia) urte honetako irailaren 7 eta 14an jokatu zen, eta Sociedad Deportiva de Remo Astillerok bere aurreneko Kontxako Bandera eskuratu zuen. Patroia Izortz Zabala bermeotarra izan zen.

## Kontakizuna 
TKE Liga sortu berrian bezala Astillerok nagusitasun handia erakutsi zuen Kontxan ere. Bi jardunaldiak irabazi ziotuen eta bigarren traineruari ia 40 segundo atera zizkion. Bigarren posturako lehia estuagoa izan zen Orio eta Mecos galiziarraren artean, bi segundu pasatxoko aldea atera zuten gipuzkoarrek.

Donostiarren ordezkaria Ur-Kirolak izan zen.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Astillero
** Entrenatzailea: José Manuel Francisco
** Patroia: Izortz Zabala
** Arraunlariak: Antonio Vallejo, Javier Vilariño, Sergio Carrión, Vasile Matgi, Ionel Sorin, Miguel Angel Ruiz, José Carlos Rodriguez, Luciano Prego, José Antonio Acebal, Israel Bolado, Luis Pazos, Enrique Vitoria eta José Antonio Vázquez.

## Sailkapen estropada 
## Ikus, gainera 
* Kontxako Bandera

## Kanpo estekak
Makemake

**Makemake** izan daiteke:

* **Make-Make**, Pazko uharteko mitologiaren jainko sortzailea;
* **Makemake**, Eguzki-sistemako planeta nanoa.
Grand Ouest aireportu-proiektua

thumb|300px|**Grand Ouest aireportu-proiektuaren aurka** diharduten ekintzaileentzako etxolak eraikitzen.

**Grand Ouest aireportu-proiektua** Nantes hiritik gertu proiektaturik dagoen nazioarteko aireportu handia da, baso eta bocage inguru batean eraiki beharrekoa. Proiektuak protesta biziak sorrarazi ditu ekologista nahiz bertan bizi diren herritarren aldetik: 2008 urtetik aurrera, hustutako etxeak okupatu eta eraikitako etxoletan ekintzaile ekologistek proiektuaren aurkako borrokan dihardute.

2012ko urrian eta azaroan frantses poliziak aktibista horien aurkako operazio zabalak burutu zituen. Aktibista ekologistek ZAD izendatu zuten ingurunea, esan nahi baita, *Zone Á Defendre* frantsesez. 2018ko apirilean, 2.500 poliziatik gorako operazioa antolatu zen bertan finkatutako aktibistak kanporatzeko, *zadista* deituak.

## Kanpo estekak
2002ko Kontxako Bandera

**2002ko Kontxako Bandera** (Banderaren 107. ekitaldia, garai hartan **100. ekitaldia** bezala aurkeztu bazen ere) urte honetako irailaren 1 eta 8an jokatu zen. Castro Urdialesek lortu zuen garaipena bigarren urtez jarraian.

## Kontakizuna 
Castrok jardunaldi biak irabazi zituen patroi Juan Mari Lujanbio pasaitarra zeukala. Bigarren posturako lehia aldiz oso borrokatua izan zen hiru traineru bi segundotan gelditu baitziren. Gipuzkoarren emaitzak eskasak izan ziren ordea, 5. eta 8. arteko postuak bete baitzituzten.

Donostiarren ordezkaria Donostia Arraun Lagunak eta Santiagotarrak taldeen traineru bateratua izan zen Ur-Kirolak eta Kirikori nagusitu baitzitzaien elkarren arteko eliminatorian. Bestalde aipagarria ere bada, 10 urteren ondoren Pasai Donibaneko traineru bateratua aritu zela Kontxako estropadetan.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Castro Urdiales
** Entrenatzailea: Jose Luis Korta
** Patroia: Juan Mari Lujanbio
** Arraunlariak: Unai Pérez, David Viñas, Javier Pérez, Agustin Mujika, Pedro Gabancho, Carlos Laza, Sorin Manole, Ionel Sorin, Eneko Van Horenbeke, José Antonio Acebal, Fernando Rua, Iker Pascual eta José Antonio Vázquez.

## Ikus, gainera 
* Kontxako Bandera

## Kanpo estekak
Gold Coast

**Gold Coast** Australiako ekialdean dagoen hiria da, Queensland estatuan.

Brisbanetik 94 kilometrora dago.

## Banaketa administratiboa 
### Auzoak 
## Klima 

## Hiri senidetuak 
Gold Coast ondorengo hiriekin senidetuta dago:

## Erreferentziak 
## Kanpo estekak
2001eko Kontxako Bandera

**2001eko Kontxako Bandera** (Banderaren 106. ekitaldia, garai hartan 99. ekitaldia bezala aurkeztu bazen ere) urte honetako irailaren 2 eta 9an jokatu zen, Sociedad Deportiva de Remo Castro Urdialesek bere historiako lehenengo Kontxako Bandera eskuratu zuen.

## Kontakizuna 
Garaipena polemikoa izan zen, bigarren eguneko itsaso txarrean aurretik zihoan Orio abordatu baitzuen Castrok. Oriok protesta egin bazuen ere, epaileek ontzat eman zuten maniobra. Castro izan zen beraz irabazlea, historiako tarte txikiena atereaz bigarrenari, 49 ehuneneko baino ez.

Donostiarren ordezkaria Donostia Arraun Lagunak izan zen. Zumaia eta Getariaren arteko traineru bateratuak *Paternina-Indaux* izena izan zuen, beraien patrozinatzaileak ziren enpresa hauek.

Kontxako Banderarako Sailkapen estropada Oriok irabazi zuen 12. aldiz Pasai Donibane Koxtaperen aurretik. 20 traineruk hartu zuten parte, 11 gipuzkoarrek, lau bizkaitarrek, bi galiziarrek, bi kantabriarrek, eta lapurtar batek.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Castro Urdiales
** Entrenatzailea: Jose Luis Korta
** Patroiak: Asier Zurinaga (1. egunean) eta Jose Luis Korta (2. egunean)
** Arraunlariak: Carlos Ateca, Javier Saratxaga, Jose Luis Korta, Javier Perez, Vasile Matei, Unai Perez, J.A. Vazquez, Kike Vitoria, Javier Pascual, J.A. Acebal, Alfonso Garcia, Agustin Mujika, David Viñas, German Ahedo, P.M. Gabancho.

## Sailkapen estropada 
## Ikus, gainera 
* Kontxako Bandera

## Kanpo estekak
Keflavík nazioarteko aireportua

**Keflavík aireportua** (islandieraz: *Keflavíkurflugvöllur*), izen bereko Islandiako udalerrian dagoen aireportua da, herrialdeko hiriburutik 50 kilometrora kokatua.

Aireportuko airelinea nagusia Icelandair da.

## Argazkiak 

Fitxategi:Keflavik Airport waiting room.JPG|Itxarongela
Fitxategi:B757atReykjavik.jpg|Boeing 757 hegazkina

Fitxategi:Iceland TF-FIN.jpg|Icelandair airelinearen hegazkina.

## Hegaldiak 
thumb|250px|erdian|Aireportuak dituen nazioarteko helburuen mapa.

## Bidaiariak 

## Erreferentziak 
## Kanpo estekak 
* Aireportuaren webgune ofiziala.
2000ko Kontxako Bandera

**2000ko Kontxako Bandera** (Banderaren 105. ekitaldia, garai hartan 98. ekitaldia bezala aurkeztu bazen ere) urte honetako irailaren 3 eta 10ean jokatu zen, Orio Arraunketa Elkarteak bere 30. Kontxako Bandera eskuratu zuen.

## Kontakizuna 
Bi jardunaldiak irabaziz lortu zuen garaipena Oriok, hala ere esan behar da Trintxerpeko Illunbe Kirol Elkartea bere historiako denboraldi onenean gertu ibili zela.

Donostiarren ordezkaria Donostia Arraun Lagunak izan zen.

Kontxako Banderarako Sailkapen estropada Oriok irabazi zuen 11. aldiz eta honetan ere Illunbe izan zen bigarrena. 21 traineruk hartu zuten parte, 11 gipuzkoarrek, lau bizkaitarrek, bi galiziarrek, bi kantabriarrek, eta lapurtar eta asturiar banak.

## Parte-hartzaileak 
## Emaitzak 
## Tripulazio irabazlea 
* Orio Arraunketa Elkartea
** Entrenatzailea: Migel Angel Lizarralde "Altxerri"
** Patroia: Oskar Rodriguez
** Arraunlariak: Jon Redondo, Gorka Puertas, Enrique Lopez, Angel Odriozola, Jon Iriondo, Aitor Dorronsoro, Luis Goñi, Ibon Gaztañazpi, Jon Salsamendi, Ibon Urbieta, Gorka Etxeberria, Migel Angel Lizarralde "Altxerri" eta Migel Angel Sarasua.

## Sailkapen estropada 
## Ikus, gainera 
* Kontxako Bandera

## Kanpo estekak
Piramide karratu giroelongatu

Geometrian, **piramide karratu giroelongatua** Johnsonen solidoetako bat da (*J*10), piramide karratu bat "giroelongatuz" eraiki daitekeena; hau da, antiprisma karratu bat piramide karratuaren oinarriari lotuz.

Johnsonen solidoak 92 dira; eta Norman Johnson-ek izendatu eta deskribatu zituen, 1966an.

## Poliedro duala 
aren dualak 9 aurpegi ditu: 4 trapezio, 4 pentagono eta karratu bat.

## Kanpo estekak 
*
Piramide pentagonal giroelongatu

Geometrian, **piramide pentagonal giroelongatua** Johnsonen solidoetako bat da (*J*11), piramide pentagonal bat "giroelongatuz" eraiki daitekeena; hau da, antiprisma pentagonal bat piramide pentagonalaren oinarriari lotuz.

Johnsonen solidoak 92 dira; eta Norman Johnson-ek izendatu eta deskribatu zituen, 1966an.

## Poliedro duala 
aren dualak 11 aurpegi ditu: 5 kometa, pentagono erregular bat eta 5 pentagono irregular.

## Kanpo estekak 
*
Glenveagh Parke Nazionala

**Glenveagh Parke Nazionala** (ingelesez *Glenveagh National Park*, irlanderaz *Páirc Náisiúnta Gleann Bheatha*) Irlandako Donegalgo konderrian dagoen Gweedore udalerritik 20 kilometrotara kokatzen da. Hala ere gertuen daukan hiria Ipar Irlandako Derry da. Irlandako Errepublikako bigarren parke nazional handien ada.

Glenveagh gazteluaren inguruko muinoak eta Veagh lakua hartzen ditu bere baitan. Irlanderazko *Gleann Bheatha* izenak "urkien harana" esan nahi du, hori baita ugarien dagoen zuhaitz mota. Hala ere bertan dauden hainbat lorategitan landare exotikoak aurkitzen dira, Txile, Madeira eta Tasmaniatik ekarritakoak besteak beste.

Eremua John Adairrek ezarri zuen. Menpean zituen 244 laborariak bere lurretatik bota zituen eta baso guztia soildu zezaten agindu zuen, haranaren ikuspegia ezerk galerazi ez ziezaion.

Parke Nazionalean oreinaren multzorik handiena dago. 2000 urtean arrano beltza sartu zuten barruan, hamarkada batzuk lehenago desagertua baitzen ingurutik.

## Iruditegia 

Irudi:Glenveagh park.JPG
Irudi:Gleannbheatha.jpg
Irudi:Gleveagh Lough Veagh.JPG
Irudi:Glenveagh National Park - Viewpoint halfway to castle - geograph.org.uk - 1188703.jpg
Irudi:Glenveagh Castle - geograph.org.uk - 395086.jpg
Irudi:Glenveagh National Park - Castle Tower and Residence - geograph.org.uk - 1188717.jpg
Irudi:Glenveagh National Park - Castle Tower - geograph.org.uk - 1188727.jpg

## Kanpo estekak 
* Glenveagh Parke Nazionaleko webgune ofiziala
Argizari

[thumb|200px|Argizaria [kandelaren osagai moduan erabil daiteke.]]
**Argizari** edo **ezkoak**, kimikoki, gantz azido baten eta kate luzeko (26-34 karbono atomo) alkohol baten esterrak dira. 

## Ezaugarriak 
Ezaugarri hauek izaten dituzte:

* Solidoak dira
* Plastikotasuna. Malguak dira giro-tenperaturan.
* 45&nbsp;°C-tik gorako urtze-tenperatura. Horrela bereizten dira koipeetatik.
* Urtzen direnean biskositate txikia izaten dute.
* Hidrofobia. Ezin dira uretan disolbatu.
* Saponifikagarriak dira.

Gai babesgarriak dira, bai animalientzat bai landareentzat. Sagar bat mahukan igurzten bada distira ateratzen da. Fruitua estaltzen duen argizariak eragiten du itxuraldatze ikusgarri hori. Berdin gertatzen da landareen hostoekin. Hori egiaztatzeko etxe barruko landare askotako hosto handiak zapi batez igurtzi besterik ez da egin behar. Intsektuek, koleopteroek bereziki (kakalardoak), kolore ikusgarriak izan ohi dituzte, haien exoeskeletoa estaltzen duen argizari geruza mehean argia islatzean eragindakoak batzuetan. Animalia askoren larruazala eta ilea ere estaltzen du argizariak. Horregatik, ahateak eta beltxargak lumaje guztiz lehorra dutela ateratzen dira uretatik.

## Ikus, gainera 
* Erle-argizari
* Belarriko argizari

## Erreferentziak 
## Kanpo estekak
Eris (mitologia)

**Eris** (, "liskar") kaos, liskar eta desadostasunaren greziar jainkosa izan zen, erromatar mitologian **Diskordia** baliokidea zuena. Bere greziar kontrakoa Harmonia jainkosa izan zen, Erroman Konkordia izan zena.

Haren gurtzak edo erlijioak diskordianismo du izena. Bestalde, Eris planeta nanoak bere izena darama.

Homerok Enio gerra-jainkosarekin batu zuen. Bere istoriorik ezagunenean Troiako gerraren eragiletzat jotzen dute, Parisen epaiketa bultzatuz. Epaiketan diskordiaren sagarra agertu zen.
## Kanpo estekak
Ekumenismo

[thumb|250px|[Taizéko kristau-elkarteak bultzaturiko otoitz ekumenikoa.]]
Kristautasunean, **ekumenismoa** kristau elizen arteko elkarrizketa, lankidetza eta ekimen komunen multzoa izendatzeko erabiltzen den terminoa da.

Joan XXIII.a Aita Santuaren garaian Eliza katolikoak sortutako higikundea da, Vatikanoko Bigarren Kontzilioak bultzatua. Gainerako kristau fededunekiko eta gainerako erlijioekiko harremanak sendotzea da ekumenismoaren helburua.

## Erreferentziak 
## Kanpo estekak 
* Ekumenismoa, Gizapedian.
Bipiramide triangeluar

thumb|3D eredua
Geometrian, **bipiramide triangeluarra** Johnsonen solidoetako bat da (*J*12), bi tetraedro lotuz eraiki daitekeena.

Johnsonen solidoak 92 dira; eta Norman Johnson-ek izendatu eta deskribatu zituen, 1966an.

## Poliedro duala 
raren duala prisma triangeluarra da, eta 5 aurpegi ditu: 3 laukizuzen eta 2 hiruki.

## Ikus, gainera 
## Kanpo estekak 
*